R33 steeds gesluit weens sianied-ongeluk – praag.co.za — 20 jaar jonk!
Die roete is sedert Maandag vir verkeer afgesper. Volgens ‘n woordvoerder van die Mkhondo-munisipaliteit het ‘n vragmotor met natrium-sianiedbrikette omgeslaan.
‘n Spesiale span werkers moet die brikette glo met die hand verwyder.
Die vragmotor was na die Barbertonse goudmyne oppad waar die sianied in die prosessering gebruik word.
Daar word jaarliks ongeveer 650 000 ton sinaied vervaardig waarvan die meeste, ‘n driekwart, gebruik word in goudproduksie.
‘n Tipiese goudmyn gebruik sowat 1 600 ton per jaar om goud uit die erts te onttrek. Sianied is die gevaarlikste chemiese van al die giftige chemikalieë, soos arseen, lood, kwik, kadmium, chroom en swaelsuur, wat die mynbedryf gebruik.
Meer as 90% van die 2500 ton goud wat jaarliks ​​geproduseer word regoor die wêreld, word onttrek deur middel van die gebruik van sianiedlogingstegnieke.
Skrywer Karin RoodtGepubliseer op 16 Augustus 2013 Kategorieë Nuus, Suider-AfrikaSleutelwoord amsterdam, goudmyne, goudproduksie, Mkhondo-munisipaliteit, Mpumalanga, natrium-sianiedbrikette, Piet Retief, R33
Vorige Vorige artikel: NUM, Solidariteit sal nie Marikana-slagting herdenk nie
Volgende Volgende artikel: Veiligheidsraad verdeel oor Egipte